**Likumprojekta „Grozījumi Dzīvnieku barības aprites likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Dzīvnieku barības aprites likumā” (turpmāk – likumprojekts) izstrādāts:1) lai pilnveidotu nozari reglamentējošo normatīvo bāzi, novēršot noteiktu normu dublēšanu un samazinātu administratīvo slogu;2) lai izpildītu Ministru kabineta 2014.gada 22.aprīļa sēdes protokola Nr.24 26.§ „Informatīvais ziņojums „Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Lai nodrošinātu vienotu tiesību normu interpretāciju Dzīvnieku barības aprites likumā (turpmāk – likums), nepieciešams skaidrot tajā lietoto terminu „barības aprite”, tāpēc likuma 1.pants jāpapildina ar 11.punktu.2. Nepieciešams precizēt likuma 3.panta trešajā daļā doto pilnvarojumu Ministru kabinetam noteikt ne tikai kārtību, kādā notiek barības apritē iesaistītā uzņēmuma vai trešās valsts uzņēmuma pārstāvju atzīšana vai reģistrācija, bet arī paredzēt kārtību reģistrācijas un atzīšanas anulēšanai. Uzturot aktuālu, reālajai situācijai atbilstošu reģistrēto un atzīto uzņēmumu sarakstu, Pārtikas un veterinārais dienests (turpmāk – dienests) varēs efektīvāk plānot barības aprites uzņēmumu kontroli. 3. Jāpapildina likuma 9.pantā noteiktais to premiksu saraksts, kurus atļauts piegādāt tikai dienesta atzītiem uzņēmumiem.4. Jāprecizē likuma 11.panta otrās daļas redakcija, lai novērstu tiesību normu dublēšanu, jo ārstnieciskie premiksi ir veterinārās zāles, kuru apriti reglamentē Farmācijas likums un uz tā pamata izdotie Ministru kabineta noteikumi.5. Jānosaka tiesības barības aprites uzņēmumam pieprasīt neatkarīgu barības paraugu testēšanu ar akreditētu, līdzvērtīgu metodi, lai testu rezultāti būtu salīdzināmi, jo gadījumos, kad tiek izmantotas dažādas metodes, rezultātus nav iespējams salīdzināt (likuma 20.panta trešā daļa).6. Lai nepārprotami būtu noteiktas institūciju funkcijas barības valsts uzraudzībā un kontrolē, likumā jānosaka, ka laboratoriskos izmeklējumus valsts uzraudzības un kontroles laikā veic valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR”” (turpmāk – institūts BIOR) (likuma 20.panta ceturtā daļa). Institūts BIOR tika izveidots ar Ministru kabineta 2009. gada 19. oktobra rīkojumu Nr.714 „Par Pārtikas un veterinārā dienesta un valsts aģentūras „Latvijas Zivju resursu aģentūra” reorganizāciju un valsts zinātniskā institūta „Pārtikas drošības, dzīvnieku veselības un vides zinātniskais institūts” izveidi” uz dienesta Nacionālā diagnostikas centra bāzes. Minētā rīkojuma 6.3.apakšpunktā kā viena no institūta BIOR galvenajām funkcijām ir noteikta laboratorisko un diagnostisko izmeklējumu veikšanu saistībā ar valsts uzraudzību un kontroli pārtikas aprites, dzīvnieku veselības aizsardzības, dzīvnieku barības aprites un veterināro zāļu aprites jomā. Institūts BIOR pēc izveidošanas turpināja izmeklēt valsts uzraudzības un kontroles laikā dienesta noņemtos paraugus, tostarp dzīvnieku barības jomā. Institūta BIOR funkcijas ir nostiprinātas Pārtikas aprites uzraudzības likumā, Veterinārmedicīnas likumā un citos normatīvajos aktos. Tāpat likumā jāietver pilnvarojums Ministru kabinetam noteikt maksu par institūta „BIOR” veiktajiem dzīvnieku barības laboratoriskajiem izmeklējumiem (likuma 20.panta piektā daļa).7. Jāparedz, ka situācijās, kad ir konstatēti normatīvo aktu pārkāpumi, barības apritē iesaistītā persona sedz ar valsts kontroli un uzraudzību saistītos izdevumus (likuma 20.panta piektā daļa). Eiropas Parlamenta un Padomes 2004.gada 29.aprīļa Regulas (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, 28.pants , ka barības apritē iesaistītās personas, kas atbildīgas par konstatētajiem normatīvo aktu prasību pārkāpumiem, sedz izdevumus saistībā ar papildu oficiālo kontroli. Savukārt minētās Regulas 54.panta 5.punktā noteikts, ka barības apritē iesaistītās personas sedz izdevumus, kas rodas, veicot pasākumus neatbilstošas barības konstatēšanas gadījumos. Likumā nepieciešams noteikt, ka barības apritē iesaistītās personas sedz kompetento iestāžu izdevumus saskaņā ar attiecīgajiem Ministru kabineta noteikumiem – iestāžu cenrāžiem (20.1 pants).8. Nepieciešams precizēt dienesta amatpersonu tiesības un rīcību gadījumos, kad ir pārkāptas barības apriti reglamentējošajos normatīvajos aktos noteiktās prasības, tāpēc jāgroza likuma V nodaļa „Uzņēmuma darbības apturēšanas un atjaunošanas kārtība”:8.1. 22.pantā nepieciešams noteikt, ka dienesta amatpersonām ir tiesības ne tikai apturēt uzņēmuma darbību, bet arī uzlikt par pienākumu novērst neatbilstības noteiktā termiņā, ja ir pārkāptas normatīvajos aktos barības aprites jomā noteiktās prasības.Veicot pārbaudes uzņēmumos, dienesta amatpersonas sagatavo dažāda veida dokumentus, piemēram: 1) pārbaudes protokolu, kurā norādīti konstatētie normatīvo aktu pārkāpumi un noteikts termiņš to novēršanai; 2) lēmumu par objekta darbības apturēšanu, ja pārkāpumi nav novērsti noteiktajā termiņā, normatīvo aktu pārkāpuma dēļ barībā var nonākt bīstamas vielas vai slimību izraisītāji vai var rasties draudi cilvēku un dzīvnieku veselībai vai dzīvībai. Likumā noteikta kārtība, kādā sastādāms rakstveida brīdinājums par pārtikas uzņēmuma darbības apturēšanu, taču tajā nav ietverta norāde par amatpersonu sastādīto pārbaudes protokolu tiesisko dabu. Atbilstoši Augstākās tiesas Administratīvo lietu departamenta 2016.gada 13.jūnijam lēmumam administratīvajā lietā SKA-1126/2016 dienesta pārbaudes protokols, kurā norādīti konstatētie normatīvo aktu pārkāpumi un noteikts termiņš to novēršanai, ir uzskatāms nevis par administratīvo aktu, t.i., uz āru vērstu tiesību aktu, ko iestāde izdod publisko tiesību jomā attiecībā uz individuāli noteiktu personu vai personām, nodibinot, grozot, konstatējot vai izbeidzot konkrētas tiesiskās attiecības vai konstatējot faktisko situāciju, bet gan par starplēmumu, jo tam nav galējā noregulējuma rakstura. Lai pārbaudes protokols, kurā norādīti konstatētie normatīvo aktu pārkāpumi un noteikts termiņš to novēršanai, iegūtu galējā noregulējuma raksturu un būtu nepārprotami uzskatāms par administratīvo aktu (jo tas atbilst visām piecām administratīvā akta pazīmēm), ir jāizdara grozījumi likumā, nosakot, ka dienesta amatpersonām ir tiesības pārbaudes protokolā uzdot par pienākumu uzņēmumu īpašniekam novērst neatbilstības, t.i., normatīvajos aktos noteikto prasību pārkāpumus, vienlaikus nosakot šo pārkāpumu novēršanas termiņus. 8.2. No likuma jāizslēdz 23. un 24.pants, kas nosaka brīdinājuma izdošanas kārtību. Rakstveida brīdinājums par uzraudzības objekta (barības aprites uzņēmuma) darbības apturēšanu nav efektīvs, tāpēc tiek piemērots ļoti reti. Efektīvāk ir noteikt neatbilstību novēršanas termiņu pārbaudes protokolā, paralēli brīdinot uzņēmumu par to, ka tad, ja netiks izpildīts uzliktais tiesiskais pienākums, personai tiks piemērota piespiedu nauda. Šāda veida mehānisms ir pārbaudīts praksē un ir daudz efektīvāks.8.3. Likuma 26.panta redakcija jāprecizē, nosakot, kuros gadījumos uzņēmuma darbību aptur nekavējoties, negaidot neatbilstību novēršanu. 8.4. Jāprecizē likuma 27.panta pirmā daļa, jo spēkā esošā norma nosaka, ka uzņēmumam jāziņo dienestam par visu neatbilstību novēršanu (arī tādu, kas tieši neietekmē barības nekaitīgumu), bet tas rada nepamatotu slogu gan uzņēmumam, gan dienestam. Paredzēts, ka turpmāk uzņēmums ziņos dienestam par tādu neatbilstību novēršanu, kuras ir būtiskas un pēc kuru konstatēšanas ir apturēta uzņēmuma darbība. Par citu neatbilstību novēršanu noteiktajā termiņā dienests pārliecināsies plānveida pārbaužu laikā. 9. Ministru kabineta 2014.gada 22.aprīļa sēdes protokola Nr.24 26.§ 2.punkts paredz uzdevumu informatīvā ziņojuma „Nozaru administratīvo pārkāpumu kodifikācijas ieviešanas sistēma” 1.pielikumā minētajām ministrijām izstrādāt attiecīgos likumprojektus.Ievērojot Ministru kabineta 2013.gada 4.februāra rīkojuma Nr.38 „Par Administratīvo sodu sistēmas attīstības koncepciju” 3.punktu un Pārtikas un veterinārā dienesta (turpmāk – dienests) rīcībā esošo statistiku par administratīvajiem pārkāpumiem dzīvnieku barības aprites jomā, tika izvērtēti visi kompetencē esošie administratīvie pārkāpumi atkarībā no:1) nodarījuma bīstamības,2) sabiedriskā kaitīguma,3) nodarījuma sekām,4) nodarījuma aktualitātes,5) nodarījuma attiecināmības uz publiski tiesiskajām attiecībām.Likumā ietvertās normas ir izstrādātas atbilstoši informatīvajā ziņojumā minētajām prasībām un rekomendācijām. Likuma pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi.Likuma mērķis ir veicināt personu atbildību par normatīvo aktu dzīvnieku barības aprites jomā prasību ievērošanu.Ņemts vērā arī Eiropas Parlamenta un Padomes 2004. gada 29. aprīļa Regulas Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, 55.panta 1.punktā un Eiropas Parlamenta un Padomes 2005.gada 12.janvāra Regulas Nr.183/2005, ar ko paredz barības higiēnas prasības, 30.pantā noteiktais, ka dalībvalstīm jānosaka sankcijas par dzīvnieku barības jomas normatīvo aktu pārkāpšanu, kā arī tas, ka sankcijām jābūt efektīvām, samērīgām un preventīvām.Likumā paredzēts iekļaut jaunu nodaļu, kurā noteikta administratīvā atbildība dzīvnieku barības aprites jomā un kompetence sodu piemērošanā.Latvijas Administratīvo pārkāpumu kodeksā (turpmāk – kodekss) ir noteikts sods par dzīvnieku barības uzņēmuma iesaistīšanos dzīvnieku barības apritē bez normatīvajos aktos noteiktās uzņēmuma atzīšanas vai reģistrācijas, vai paziņošanas par izmaiņām uzņēmuma darbībā, par dzīvnieku barības aprites, nekaitīguma, higiēnas, uzglabāšanas un marķēšanas prasību pārkāpšanu, par pārkāpumiem ārstnieciskās un diētiskās barības ražošanā un izplatīšanā.Dzīvnieku barības apritē iesaistītajām personām, arī dzīvnieku barības importētājiem un eksportētājiem, ir pienākums ievērot prasības, kas noteiktas normatīvajos aktos dzīvnieku barības jomā. Dienests uzrauga un kontrolē visas dzīvnieku barības apritē iesaistītās personas.Kodeksā patlaban nav noteikts sods par nepatiesu ziņu norādīšanu dokumentos dzīvnieku barības jomā. Ņemot vērā spēkā esošās normas, kas noteiktas Ministru kabineta 2009.gada 6.oktobra noteikumos Nr.1141 „Dzīvnieku barības kravu kontroles kārtība uz valsts robežas, brīvajās zonās, brīvajās un muitas noliktavās”, ir nepieciešams noteikt jaunu sodu par nepatiesu ziņu norādīšanu saistībā ar dzīvnieku barības apriti (likumprojekta 29.pants).Ievērojot minēto, likumā tiek pārņemti patlaban kodeksā noteiktie sodi par pārkāpumiem dzīvnieku barības apritē un paredzēts jauns sods par pārkāpumiem, ja dokumentos norādītas nepatiesas ziņas, kā arī noteikts, ka dienests veic administratīvo pārkāpumu procesu dzīvnieku barības aprites prasību pārkāpumu gadījumā. Likumprojekts ir sagatavots atbilstoši informatīvajā ziņojumā minētajām prasībām. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi.Patlaban administratīvie sodi par pārkāpumiem dzīvnieku barības apritē noteikti kodeksa 108.3 panta pirmajā, otrajā un trešajā daļā. Savukārt 108.3 panta piektajā daļā noteikts administratīvais sods par pantā minētajiem pārkāpumiem, ja tie gada laikā izdarīti atkārtoti. Saskaņā ar Informatīvā ziņojuma „Nozaru administratīvo pārkāpumu kodifikācijas ieviešanas sistēma” (Ministru kabineta 2014.gada 22.aprīļa sēdes protokola Nr.24 26.§) 1.pielikumu kodeksa 108.3 pantu bija paredzēts pārņemt Veterinārmedicīnas likumā, tomēr Dzīvnieku barības aprites likums ir jomas speciālais likums un atbilstošāks administratīvo sodu noteikšanai dzīvnieku barības aprites jomā.Likumprojekta 30.pants (kodeksa 108.3 panta otrā daļa –higiēnas un uzglabāšanas prasību pārkāpšana) paredz sodu piemērošanu, ja konstatēti pārkāpumi saistībā ar Ministru kabineta 2009.gada 4.augusta noteikumos Nr.865 “Higiēnas prasības dzīvnieku barības primārajai ražošanai un tiešajām piegādēm mazos daudzumos” noteiktajām prasībām.Likumprojekta 31.pants (kodeksa 108.3 panta trešā daļa) paredz sodu piemērošanu, ja tiek pārkāptas Ministru kabineta 2010.gada 24.augusta noteikumu Nr.799 “Noteikumi par dzīvnieku ārstnieciskās barības aprites kārtību un prasībām diētiskajai barībai” prasības.Savukārt likumprojekta 32.pants (kodeksa 108.3 panta pirmā daļa) paredz sodu, ja tiek pārkāptas prasības, kas noteiktas Ministru kabineta 2009.gada 30.jūnija noteikumos Nr.730 “Dzīvnieku barības apritē iesaistītā uzņēmuma reģistrācijas un atzīšanas kārtība”.Likumprojekta 33.pants (kodeksa 108.3 panta otrā daļa –nekaitīguma un marķēšanas prasību pārkāpšana) paredz sodu piemērošanu, ja konstatēti pārkāpumi saistībā ar aizliegtajām vielām, kas noteiktas Ministru kabineta 2009.gada 29.septembra noteikumos Nr.1111 “Noteikumi par dzīvnieku barībā un barības sastāvdaļās aizliegtajām vielām un barības nekaitīguma prasībām”. Izvērtējot kodeksa 108.3 pantā noteiktos soda naudas apmērus, nolemts tos palielināt, jo normatīvo aktu prasību pārkāpšana dzīvnieku barības aprites jomā var radīt risku dzīvnieku veselībai un atstāt negatīvu ietekmi uz dzīvnieku un arī cilvēku veselību, ja tiek pārkāptas prasības barības apritē produktīvo dzīvnieku novietnēs. Soda naudas maksimālais apmērs ir paredzēts lielāks par būtiskākiem pārkāpumiem, piemēram, par piesārņotas barības izplatīšanu vai aizliegtu vielu lietošanu barībā. |
| 3. | Projekta izstrādē iesaistītās institūcijas | Pārtikas un veterinārais dienests, kā arī Pārtikas drošības, dzīvnieku veselības un vides zinātniskais institūts “BIOR”. Projekts izskatīts uz saskaņots Latvijas Administratīvo pārkāpumu kodeksa darba grupā. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz dzīvnieku barības apritē iesaistītajiem uzņēmumiem un PVD. Šobrīd PVD reģistrēti 1924 dzīvnieku barības apritē iesaistītie uzņēmumi (dati no PVD tīmekļa vietnes *www.pvd.gov.lv*). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav paredzama tieša ietekme uz tautsaimniecību. Administratīvais slogs nepalielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Budžeta ieņēmumi no soda naudas, kas iekasēta par konstatētajiem administratīvajiem pārkāpumiem, ir atkarīgi no pārkāpumu apjoma un dienesta darba efektivitātes. Abi šie faktori mijiedarbojas: jo intensīvāka ir uzraudzība (prevencija), jo īstermiņā tiek iekasēts vairāk soda naudas un secīgi ir mazāk pārkāpumu (soda naudas) ilgtermiņā, un pretēji. Tātad sistēma līdzsvarojas patstāvīgi un attiecīgi likumprojekts nerada ietekmi uz valsts budžetu. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |

|  |  |  |
| --- | --- | --- |
| 1. | Nepieciešamie saistītie tiesību aktu projekti | Nepieciešams sagatavot grozījumus Ministru kabineta 2013. gada 17. septembra noteikumos Nr. 882 „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis”, papildinot norādi, uz kuru likumu pamata izdoti noteikumi ar atsauci uz Dzīvnieku barības aprites likuma 20.panta sesto daļu, kā arī papildinot šobrīd noteikto laboratorisko izmeklējumu uzskaitījumu. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 2004. gada 29. aprīļa Regulā Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem;2) Eiropas Parlamenta un Padomes 2005.gada 12.janvāra Regulā Nr.183/2005, ar ko paredz barības higiēnas prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Regula Nr.882/2004;2) Regula Nr.183/2005. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.882/2004 28.pants | Likumprojekta 6.pants (likuma 20.1 pants) | ES tiesību akta vienība tiek ieviesta pilnībā. | Likumprojekts neparedz stingrākas prasības. |
| Regulas Nr.882/2004 54.panta 5.punkts | Likumprojekta 6.pants (likuma 20.1 pants) | ES tiesību akta vienība tiek ieviesta pilnībā. | Likumprojekts neparedz stingrākas prasības. |
| Regulas Nr.882/2004 55.panta 1.punkts | Likumprojekta 10.pants (likuma VI nodaļa) | ES tiesību akta vienība tiek ieviesta pilnībā. | Likumprojekts neparedz stingrākas prasības. |
| Regulas Nr.183/2005 30.pants | Likumprojekta 10.pants (likuma VI nodaļa) | ES tiesību akta vienība tiek ieviesta pilnībā. | Likumprojekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Zemkopības ministrijas tīmekļa vietnē no 2016. gada 8. līdz 15. aprīlim. |
| 2. | Sabiedrības līdzdalība projekta izstrādē | Likumprojekta izstrādē iesaistīta biedrība “Latvijas Dzīvnieku barības ražotāju un tirgotāju asociācija”. |
| 3. | Sabiedrības līdzdalības rezultāti | Likumprojekts tika publicēts zm.gov.lv mājaslapā, komentāri un iebildumi netika saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, kā arī Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Villa 67027196

Liga.Villa@zm.gov.lv